 Združenie na ochranu práv občana – AVES

**ZMLUVA O PRÁVNEJ POMOCI**

Zmluvné strany:

Združenie na ochranu práv občana – AVES, IČO: 50 252 151

Sídlo: Jána Poničana 9, 841 07 Bratislava, reg. MV SR č.: VVS/1-900/90-48449

zast.: Eva Stupavská, Mgr. Jarmila Fillová, Nadežda Horváthová

E-mail: info@zdruzenieaves.sk, zdruzenie.aves@centrum.sk

WEB: [www.zdruzenieaves.sk](http://www.zdruzenieaves.sk)

Tel.: +421 907 908 869

bankové spojenie: SK25 6500 0000 0036 5172 4081 alebo SK13 0900 0000 0051 2506 0632

*(ďalej len ,,Združenie“)*

A

................................., nar. ....................., bytom: .......................................

*(ďalej len ,,Klient“)*

* Preambula

Združenie a klient sa dohodli, že Združenie bude na základe tejto Zmluvy poskytovať Klientovi právnu ochranu v rozsahu a za podmienok stanovených touto Zmluvou. Združenie poskytne Klientovi právnu pomoc vo všetkých veciach o ktoré Klient Združenie požiada. Združenie bude pre Klienta spisovať listiny, poskytovať právne rady, spracovávať rozbory, zabezpečovať advokáta a obhajovať záujmy Klienta v súdnych, exekučných, mimosúdnych a reklamačných konaniach, pred štátnymi alebo samosprávnymi orgánmi, ako aj s inými právnickými a fyzickými osobami (ďalej len ,,služby“). Združenie je povinné odmietnuť poskytovanie služieb pokiaľ v tej istej veci alebo vo veci s ňou súvisiacej poskytlo služby inému, ktorého záujmy sú v rozpore so záujmami Klienta; záujmy Združenia sú v rozpore so záujmami Klienta; zaťaženosť alebo dlhodobá neprítomnosť členov Združenia, poradcov alebo advokáta nemôže riadne chrániť a presadzovať práva a záujmy Klienta; pokiaľ by poskytnutím vyžadovanej služby bola ohrozená povesť Združenia.

* Práva a povinnosti zmluvných strán:

Združenie vždy koná v dobrej viere, s náležitou odbornou starostlivosťou, čestne, svedomite, hospodárne a v súlade so záujmami Klienta, o ktorých Združenie vie. Združenie je oprávnené pri poskytovaní služieb úlohami poveriť svojich členov. Klient je oprávnený počas platnosti tejto Zmluvy vydať Združeniu pokyny súvisiace s poskytovaním služieb. Združenie nie je povinné postupovať podľa pokynov Klienta, ak by tieto pokyny boli v rozpore s právnym poriadkom. Združenie o tom včas informuje Klienta. V súvislosti s poskytovaním služieb Klient poskytne Združeniu potrebné úplné informácie, listiny, podklady, plné moci ako aj inú súčinnosť, ktorá je potrebná alebo žiadúca pre riadne plnenie záväzkov Združenia z tejto Zmluvy. Združenie nie je povinné overovať pravdivosť, úplnosť a aktuálnosť informácií, dokumentov a iných podkladov, ktoré mu poskytne Klient. Služby môžu byť poskytované v spolupráci s advokátom, pričom s Klientom môže byť dohodnuté, že služby bude advokát poskytovať priamo Klientovi. Združenie nesie zodpovednosť za Klientom mu zverené originálne listiny a dokumenty, ktoré je povinné po skončení veci Klientovi vrátiť. Po uplynutí piatich rokov, pokiaľ si Klient listiny neprevezme, je Združenie oprávnené listiny a dokumenty skartovať. O všetkých skutočnostiach, o ktorých sa Združenie počas poskytovania služieb dozvie, sa zaväzuje zachovávať mlčanlivosť. Skutočnosti môže zverejniť výlučne len ak Klient zbaví Združenie mlčanlivosti. Združenie je oprávnené zverejniť skutočnosti len tým osobám, ktoré Klient výslovne uvedie.

* Odmeny, dary a náhrada výdavkov:

Klient sa zaväzuje uhradiť výdavky spojené s poskytovaním právnej ochrany, a to najmä cestovné náklady spojené s hotovými výdavkami pri vycestovaní poskytnutia právnej ochrany Klientovi, hotové výdavky vynaložené pri zastupovaní v spornej veci. Klient poskytne združeniu dar v podobe dobrovoľného príspevku.

* Ukončenie Zmluvy:

Klient je oprávnený ukončiť túto Zmluvu výpoveďou kedykoľvek bez udania dôvodu s výpovednou lehotou 5 dní od doručenia výpovede. Združenie je oprávnené od tejto Zmluvy odstúpiť, ak sa narušila dôvera medzi ním a Klientom; pokyn Klienta je v rozpore s dobrými mravmi a všeobecne záväznými predpismi platnými v Slovenskej republike; Klient napriek poučeniu Združenia trvá na tom, aby Združenie postupovalo podľa jeho pokynov; Klient neposkytne primerané preddavky na náklady a výdavky. Odstúpením od Zmluvy sa Zmluva zrušuje okamihom, keď prejav vôle odstúpiť je doručený druhej zmluvnej strane. Pokiaľ Klient vypovie túto zmluvu, alebo Združenie od tejto Zmluvy odstúpi, považuje sa tento úkon aj za odvolanie všetkých udelených plných mocí.

* Spoločné a záverečné ustanovenia:

Zmluva sa vyhotovuje v dvoch vyhotoveniach. Táto Zmluva nadobúda platnosť a účinnosť dňom jej podpisu obidvomi zmluvnými stranami. Zmluvné strany sa dohodli, že právne vzťahy, práva a povinnosti založené touto Zmluvou sa riadia právnym poriadkom Slovenskej republiky. Zmluvné strany prehlasujú, že táto Zmluva vyjadruje ich skutočnú a slobodnú vôľu, na znak čoho k nej pripájajú svoje podpisy.

V Bratislave, dňa

Združenie AVES …....................................................

Klient ….....................................................